section_heading: Regulator tlaka
paragraph_text: Regulator tlaka nužan je dio pneumatskih sustava a osnovni mu je zadatak održavanje stalnog (konstantnog) tlaka na izlazu. Tlak na ulazu u regulator mora biti viši od izlaznog tlaka. Izlazni tlak se podešava vijkom, čiji se pomak preko opruge prenosi na membranu. Izlazni tlak djeluje na mebranu s gornje strane a opruga s donje. Ako je sila u opruzi veća, membrana preko zatika pomiče ventil sa sjedištem, a time propušta veću količinu zraka u prostor iznad membrane i prema izlazu ventila. Porastom tlaka na izlazu regulatora, raste sila na membrani s gornje strane koja tlači oprugu regulacijskog vijka i smanjuje se otvor na ventilu sa sjedištem, odnosno smanjuje se količina zraka na ulazu. U slučaju naglog porasta tlaka na izlazu (udar tlaka), membrana se i dalje pomiče i tlači oprugu, otvara se sigurnosni prolaz, te stlačeni zrak iz izlaznog dijela regulacijskog ventila odlazi u atmosferu. To uzrokuje pad tlaka u izlaznom dijelu. Tako se neprestano (kontinuirano) regulira i održava tlak na izlazu.<ref> Vladimir Koroman, Rade Mirković: "Hidraulika i pneumatika", Školska knjiga, Zagreb, www.vuka.hr, 1991.